Για να κατανοήσουμε τον κόσμο που ζούμε, λέμε ιστορίες.
Και ενώ η ανασύνθεση και ο διαμοιρασμός πλέον κυριαρχούν
στο Διαδίκτυο όπως το ξέρουμε,
όλοι μας μπορούμε τώρα να γίνουμε μέρος αυτής της ιστορίας με απλά εργαλεία
που μας επιτρέπουν να κάνουμε πράγματα στο Διαδίκτυο.
Αλλά το βίντεο έχει παραμεληθεί. Έκανε την πρώτη του εμφάνιση στο Διαδύκτιο
σε ένα μικρό κουτί, κι έχει παραμείνει εκεί,
εντελώς αποκομμένο από τα δεδομένα και το περιεχόμενο
γύρω του.
Για πάνω από μία δεκαετία στο διαδίκτυο, το μόνο πράγμα
που έχει αλλάξει στο βίντεο είναι το μέγεθος του κουτιού
και η ποιότητα της εικόνας.
Το Popcorn τ' αλλάζει όλα αυτά.
Είναι ένα διαδικτυακό εργαλείο που επιτρέπει στον καθένα να συνδυάσει βίντεο
με υλικό που αντλείται ζωντανά κατευθείαν από το Διαδίκτυο.
Τα βίντεο που δημιουργούνται με το Popcorn συμπεριφέρονται όπως ακριβώς και το Διαδίκτυο:
δυναμικά, γεμάτα με υπερ-συνδέσεις, εντελώς επεξεργάσιμα,
και επιτέλους ικανά να δραπετεύσουν από την κορνίζα.
Θέλω να σας δείξω ένα δείγμα ενός προτύπου
πάνω στο οποίο δουλεύουμε και θα κυκλοφορήσει το φθινόπωρο.
Θα είναι εντελώς δωρεάν, και θα δουλεύει σε οποιονδήποτε φυλλομετρητή.
Κάθε παραγωγή του Popcorn ξεκινά με το βίντεο,
και γι' αυτό έφτιαξα ένα μικρό κλιπ 20 δευτερολέπτων
χρησιμοποιώντας ένα πρότυπο δελτίου ειδήσεων το οποίο χρησιμοποιούμε στα εργαστήρια.
Ας το δούμε. Θα επιστρέψουμε και θα σας δείξω πως το φτιάξαμε.
Γεια σας, και καλώς ήρθατε στο δελτίο ειδήσεών μου.
Προσέθεσα την τοποθεσία μου με ένα χάρτη Google Map,
και είναι ζωντανός, δοκιμάστε να περιηγηθείτε.
Μπορείτε να προσθέσετε παράθυρα με ζωντανούς συνδέσμους και προσαρμοσμένα εικονίδια,
ή να ενσωματώσετε υλικό από οποιαδήποτε διαδικτυακή υπηρεσία, όπως το Flickr,
ή να προσθέσετε άρθρα και κείμενα από ιστολόγια με συνδέσμους προς το πλήρες περιεχόμενο.
Ας πάμε πίσω, και θα σας δείξω τι είδατε. Υπήρχαν πολλά πράγματα.
Αυτή είναι η χρονογραμμή, και έχετε ποτέ επεξεργαστεί βίντεο,
σας είναι οικεία, μόνο που αντί για βίντεο στην χρονογραμμή,
αυτά που βλέπετε είναι διαδικτυακά γεγονότα τραβηγμένα στο βίντεο.
Σε αυτό το βίντεο του Popcorn έχουμε
την κάρτα του τίτλου, έχουμε ένα χάρτη Google που εμφανίζεται ως
εικόνα μέσα στην εικόνα, μετά το Popcorn του επιτρέπει να βγει
έξω από το πλαίσιο και να καταλάβει όλη την οθόνη.
Υπάρχουν δύο παράθυρα που εμφανίζουν άλλες πληροφορίες,
και τελικώς ένα άρθρο μαζί με τον σύνδεσμο για το πρωτότυπο.
Ας πάμε σε αυτό τον χάρτη Google, για να σας δείξω πως μπορείτε να τον επεξεργαστείτε.
Το μόνο που έχετε να κάνετε είναι να πάτε στην χρονογραμμή, να κάνετε κλικ πάνω στο αντικείμενο,
εγώ το έχω βάλει στο Τορόντο, επειδή είμαι από εκεί.
Ας το ρυθμίσουμε κάπου αλλού.
Το Popcorn ψάχνει αμέσως στο Διαδίκτυο,
μιλά με το Google, παίρνει τον χάρτη, και τον εμφανίζει στην οθόνη.
Και είναι ακριβώς το ίδιο
για τους ανθρώπους που παρακολουθούν την δημιουργία σας.
Και συμβαίνει ζωντανά. Δεν είναι μια εικόνα. Οπότε μπορείτε να πατήσετε πάνω του,
να κάνετε ζουμ, έως και το επίπεδο του δρόμου εάν θέλετε.
Στο βίντεο ανέφερα ότι μπορείτε να προσθέσετε μία ζωντανή μετάδοση,
κάτι που μπορούμε να κάνουμε τώρα, οπότε ας προσθέσουμε μία ζωντανή μετάδοση
από το Flickr. Πηγαίνετε στην δεξιά πλευρά,
πιάνετε το Flickr από την λίστα επιλογών,
το σέρνετε στην χρονογραμμή,
και το τοποθετείτε όπου το θέλετε,
και αμέσως αυτό συνδέεται με το Flickr και αρχίζει να ανακαλεί
εικόνες βασισμένες στις ετικέτες. Οι προγραμματιστές μου
αγαπούν τα πόνυ, και γι' αυτό τα έχουν θέσει ως προεπιλεγμένη ετικέτα.
Ας προσπαθήσουμε κάτι άλλο,
ίσως κάτι πιο σχετικό με το σήμερα.
Ορίστε τώρα ζωντανές εικόνες οι οποίες ανασύρθηκαν κατευθείαν από την ροή πληροφοριών.
Εάν μπείτε να παρακολουθήσετε αυτό το βίντεο σε μία βδομάδα,
θα είναι πολύ διαφορετικό,
δυναμικό, ακριβώς όπως το Διαδίκτυο, και ακριβώς όπως στο Διαδίκτυο,
όλα έχουν μία πηγή, οπότε πατάτε στον σύνδεσμο,
και πηγαίνετε απευθείας στο Flickr και βλέπετε την πρωτότυπη εικόνα.
Ότι είδατε σήμερα είναι φτιαγμένο με τα βασικά
καταστευαστικά στοιχεία του Διαδυκτίου: HTML, CSS και JavaScript.
Αυτό σημαίνει ότι είναι εντελώς επεξεργάσιμο. Σημαίνει επίσης
ότι δεν χρειάζεται να αγοράσετε λογισμικό. Το μόνο που χρειάζεστε
είναι ένας φυλλομετρητής.
Φανταστείτε αν κάθε βίντεο που βλέπαμε στο Διαδύκτιο
λειτουργούσε όπως το Διαδίκτυο, εντελώς ανασυνθέσιμο,
συνδεδεμένο με τις πηγές του περιεχομένου του, και διαδραστικό
για όποιον το παρακολουθεί.
Πιστεύω πως το Popcorn θα μπορούσε ν' αλλάξει τον τρόπο που λέμε ιστορίες
στο Διαδίκτυο, και που καταλαβαίνουμε τον κόσμο στον οποίο ζούμε.
Σας ευχαριστώ. (Χειροκρότημα)